Rino Serra/Le fior dël mal/072


LXXII. Ël mòrt content 
Ant un teren pien ëd lumasse e bin grass 
Mi i veuj feme na tampa ch'a sia bin fonda, 
Doa i peussa a piasì stende ij mè òss 
E deurme 'nt la dësmentia 'mé pess-can ant l'onda. 

Ij testament e anche le tombe i sai odié; 
Pitòst che dal mond, na lerma imploré im lassa, 
Vivent, am piaserìa 'd pì ij cornajass anvité 
A sagné tui ij tòch ëd mia spòrca carcassa. 

O verm! Nèir compagn sensa orije e da j'euj assent, 
Ij vëdde vnì 'nvers voi un mòrt lìber e content; 
Filòsofi viveur, fij dla marseugna pura, 

Travers mia rovin-a andé donca sensa rimòrs, 
E dime se a-i é ancor quàiche tortura 
Për sto vej còrp sensa ànima e mòrt tra ij mòrt! 

Rino Serra
Leteratura piemontèisa
Baudelaire